**APSTIPRINĀTS**

SIA „Jelgavas nekustamā īpašuma pārvalde”

iepirkuma komisijas

2021. gada „\_\_”.\_\_\_\_\_\_\_\_\_\_ sēdē,

protokols Nr.

KONKURSA

**Finanšu revīzijas pakalpojumu sniegšana ēku siltināšanas projekta ietvaros**

(Iepirkuma identifikācijas Nr. SIA ”JNĪP”- 2021-7)

NOLIKUMS

Jelgava, 2021

# 1. VISPĀRĪGĀ INFORMĀCIJA

## Pasūtītājs

|  |  |
| --- | --- |
| **Pasūtītāja nosaukums:** | **SIA “Jelgavas nekustamā īpašuma pārvalde”** (turpmāk – Pasūtītājs) |
| **Juridiskā adrese:** | Pulkveža Brieža iela 26, Jelgava, LV-3007 |
| **Reģistrācijas numurs:** | 43603011548 |
| **Tālr./fakss:** | Telefons: 63020605, Fakss: 63012173, E-pasts: info@jnip.lv |
| **Kontaktpersona:** | Viktorija Penčura, SIA “Jelgavas nekustamā īpašuma pārvalde” iepirkumu komisijas priekšsēdētāja.  Tel. nr.: 20229603, E-pasts: viktorija.pencura@jnip.lv |
| **Konkursa nolikuma saņemšana** | Ieinteresētais piegādātājs Konkursa nolikumu un ar to saistīto dokumentāciju var saņemt mājas lapā http://www.nip.lv.,  kur ir nodrošināta brīva un tieša elektroniska piekļuve. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.  Lejuplādējot Konkursa nolikumu, ieinteresētais piegādātājs **apņemas sekot līdzi** turpmākajām **izmaiņām Konkursa nolikumā**, kā arī iepirkumu komisijas sniegtajām atbildēm uz ieinteresēto piegādātāju jautājumiem, kas tiks publicētas minētajā interneta mājas lapā pie Konkursa nolikuma. |

* 1. **Iepirkuma veids** – Brīvi izvēlēta iepirkuma procedūra (MKN nr.104 iepirkums: Pakalpojumi līdz 69 999,99 EUR)
  2. **Informācijas apmaiņas kārtība**
     1. Iepirkuma komisija un ieinteresētie piegādātāji ar informāciju apmainās rakstiski.
     2. Saziņa starp Pasūtītāju un ieinteresētajiem piegādātājiem iepirkuma procedūras ietvaros notiek latviešu valodā pa pastu, e-pastu, izmantojot drošu elektronisko parakstu vai pievienojot elektroniskajam pastam parakstītu un skenētu dokumentu. Pa e-pastu saņemtā informācija uzskatāma par saņemtu, ja e-pasta saņēmējs nosūtījis apstiprinošu e-pasta atbildes vēstuli tās sūtītājam. Saziņas dokumentā jāatsaucas uz iepirkuma procedūras nosaukumu.
     3. Papildu informācijas pieprasīšana un sniegšana:
        1. Ieinteresētais piegādātājs jautājumus par Konkursa nolikumu uzdod rakstiskā veidā, ievērojot Konkursa nolikuma 1.3.2. punktā noteiktos saziņas veidus.
        2. Par jautājuma saņemšanas dienu tiek uzskatīts saņemšanas datums darba laikā (no pirmdienas līdz piektdienai) no plkst.8:30 līdz 17:00.
        3. Ja ieinteresētais piegādātājs ir laikus pieprasījis papildus informāciju vai uzdevis jautājumu par Konkursu (tai skaitā, bet ne tikai par Konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi), iepirkumu komisija atbildi sniedz 5 (piecu) darba dienu laikā no pieprasījuma vai jautājuma saņemšanas dienas, bet ne vēlāk kā 6 (sešas) dienas pirms piedāvājumu iesniegšanas termiņa beigām.
        4. Iepirkumu komisija atbildi ieinteresētajam piegādātājam nosūta elektroniski uz elektroniskā pasta adresi, no kuras ir saņemts jautājums.
        5. Iepirkuma komisija nav atbildīga par to, ja kāds ieinteresētais piegādātājs nav iepazinies ar informāciju par Konkursu, kurai ir nodrošināta brīva un tieša elektroniska pieeja interneta mājas lapā http://www.nip.lv.

## Informācija par iepirkuma priekšmetu

* + 1. Iepirkuma priekšmets ir **Finanšu revīzijas pakalpojumu sniegšana ēku siltināšanas projekta ietvaros** saskaņā ar Tehnisko specifikāciju (Nolikuma 1.pielikums).
    2. Iepirkuma priekšmets nav sadalīts daļās. Piedāvājumu var iesniegt par visu iepirkuma apjomu.
    3. Katrs Pretendents drīkst iesniegt tikai 1 (vienu) piedāvājumu 1 (vienā) variantā.
    4. Iepirkuma līguma izpildes laiks: no 04.2021 – līdz 02.2024.
    5. Pakalpojuma izpildes vieta: Latvijas Republika**.**
  1. **Piedāvājumu vērtēšanas kritērijs** – saimnieciski izdevīgākais piedāvājums, kas būs atbilstošs visām iepirkuma procedūras dokumentācijas prasībām, ņemot vērā cenu un ar iepirkuma priekšmetu saistītus vērtēšanas kritērijus.
  2. **Piedāvājumu iesniegšanas un atvēršanas vieta, datums, laiks un kārtība**
     1. Pretendentam piedāvājums jāiesniedz ne vēlāk kā līdz 2021. gada 29. martam plkst. 12:00, iesniedzot piedāvājumu personīgi, atsūtot pa pastu vai piegādājot ar kurjeru - Pulkveža Brieža ielā 26, Jelgavā, LV-3007, Latvijā. Pasta vai kurjera sūtījumam jābūt nogādātam šajā punktā noteiktajā adresē līdz šajā punktā noteiktajam piedāvājuma iesniegšanas termiņam.
     2. Piedāvājums, kas iesniegts pēc 1.6.1. punktā noteiktā piedāvājuma iesniegšanas termiņa, netiks izskatīts un tiks nodots atpakaļ tā iesniedzējam.
     3. Piedāvājums, kas ir atvērts pirms piedāvājuma iesniegšanas termiņa beigām, jo aploksne nav bijusi noformēta atbilstoši Nolikuma 1.6. punkta prasībām, netiek vērtēts un Pretendents tiek rakstveidā informēts par šo faktu. Priekšlaicīgi atvērts piedāvājums netiek atdots atpakaļ Pretendentam.
     4. Saņemot Pretendenta piedāvājumu, Pasūtītājs reģistrē pretendenta piedāvājumu to iesniegšanas secībā. Pasūtītājs izveido sarakstu piedāvājumu iesniegšanas secībā, norādot pretendenta nosaukumu, kā arī piedāvājuma iesniegšanas datumu un laiku. Pretendents, iesniedzot piedāvājumu, var pieprasīt no Pasūtītāja apliecinājumu par piedāvājuma saņemšanu ar norādi par piedāvājuma saņemšanas laiku.
     5. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no turpmākas dalības iepirkumā. Piedāvājuma mainīšanas gadījumā par Pretendenta piedāvājuma iesniegšanas laiku tiks uzskatīts Pretendenta pēdējā piedāvājuma iesniegšanas brīdis.
     6. Pretendents sedz visus izdevumus, kas saistīti ar piedāvājuma sagatavošanu un iesniegšanu pasūtītājam. Iesniegtais piedāvājums netiek atdots atpakaļ retendentam, izņemot nolikuma 1.6.2. noteiktajā gadījumā.
     7. Piedāvājumu atvēršana notiks Pasūtītāja telpās Pulkveža Brieža ielā 26, Jelgavā, LV-3007, Latvijā.
     8. **Sakarā Koronavīrusa Covid-19 izplatības ierobežošanu - pieteikumu atvēršanas sanāksme ir slēgta.**
  3. **Piedāvājuma noformēšana**
     1. Piedāvājums jāiesniedz latviešu valodā. Ja kāds no pieteikuma dokumentiem tiks iesniegts citā valodā, tad tam jāpievieno tulkojums latviešu valodā saskaņā ar Ministru kabineta 2000. gada 22. augusta noteikumiem Nr. 291 ”Kārtība, kādā apliecināmi dokumentu tulkojumi valsts valodā”.
     2. Pretendents sagatavo, noformē un iesniedz piedāvājumu saskaņā ar Nolikumu un tam pievienoto pielikumu prasībām.
     3. piedāvājums iesniedzams kā vienots dokuments, kas sastāv no viena oriģināla, kas ievietots aizlīmētā un aizzīmogotā aploksnē, uz kura norādīts:
        1. Pasūtītāja nosaukums un adrese;
        2. Pretendenta nosaukums, reģ. Nr. (fiziskajai personai - vārds, uzvārds), juridiskā adrese, tālruņa un faksa numurs;
        3. Atzīme “Finanšu revīzijas pakalpojumu sniegšana ēku siltināšanas projekta ietvaros” (Iepirkuma identifikācijas Nr. SIA ”JNĪP”- 2021-7) Neatvērt līdz 29.03.2021 plkst. 12:00.
        4. Uz piedāvājuma titullapas jābūt norādēm:
           1. Pasūtītāja nosaukums un adrese;
           2. Piedāvājums iepirkumam “Finanšu revīzijas pakalpojumu sniegšana ēku siltināšanas projekta ietvaros” (Iepirkuma identifikācijas Nr. SIA ”JNĪP”- 2021-7);
           3. Pretendenta nosaukums, reģ. Nr. (fiziskajai personai - vārds, uzvārds), juridiskā adrese.
        5. Piedāvājuma sākumā aiz titullapas ir jābūt satura rādītājam, aiz kura seko visi pārējie piedāvājumā iekļaujamie dokumenti (sastāvdaļas).
     4. Piedāvājums sastāv no atsevišķiem sagatavotiem un parakstītiem dokumentiem:
        1. **Pieteikums** dalībai Iepirkumā (*Nolikuma 2.pielikums);*
        2. **Pretendenta kvalifikācijas dokumenti**;
        3. **Tehniskais piedāvājums (***Nolikuma 7. pielikums);*
        4. **Finanšu piedāvājums** (*Nolikuma 8. pielikums*);
     5. Piedāvājumā iekļautajiem dokumentiem jābūt skaidri salasāmiem, bez labojumiem vai dzēsumiem, lai izvairītos no jebkādiem pārpratumiem. Ja ir izdarīti labojumi, tiem jābūt apstiprinātiem ar pretendenta pilnvarotās personas parakstu. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem.
     6. Informāciju, kas ir komercnoslēpums atbilstoši Komerclikuma 19. pantam vai tā uzskatāma par konfidenciālu informāciju, Pretendents norāda savā piedāvājumā. Komercnoslēpums vai konfidenciāla informācija nevar būt informācija, kas ir noteikta par vispārpieejamu informāciju.
     7. Piedāvājumā iekļautajiem dokumentiem un to noformējumam jāatbilst Dokumentu juridiskā spēka likumam un Ministru kabineta 2018. gada 4. septembra Noteikumiem Nr. 558 „Dokumentu izstrādāšanas un noformēšanas kārtība”.
     8. Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu. Ja piedāvājumu iesniedz piegādātāju apvienība, tai iepirkuma līguma slēgšanas tiesību iegūšanas gadījumā, ir pienākums pirms iepirkuma līguma noslēgšanas atbilstoši noteiktam juridiskam statusam nodibināt personālsabiedrībuvai noslēgt sabiedrības līgumu, vienojoties par apvienības dalībnieku atbildības sadalījumu, 15 (piecpadsmit) dienu laikā no paziņojuma par līguma slēgšanas tiesību piešķiršanu saņemšanas dienas.
  4. **Prasības pretendentiem un iesniedzamā informācija, kas nepieciešama, lai novērtētu pretendentu** 
     1. Iepirkumā var piedalīties Piegādātājs – fiziskā vai juridiskā persona, kā arī šādu personu apvienība jebkurā to kombinācijā. Pretendentu kvalifikācijas prasības ir obligātas visiem pretendentiem, kuri vēlas iegūt tiesības veikt iepirkuma priekšmeta izpildi un slēgt iepirkuma līgumu.
     2. Pasūtītājs izslēdz Pretendentu no turpmākās dalības iepirkuma procedūrā, ja uz Pretendentu attiecas kāds no Nolikumā minētajiem izslēgšanas nosacījumiem.
     3. Pretendents var balstīties uz citu personu iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā Pretendents pierāda Pasūtītājam, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē. Pretendents var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas.
     4. Gadījumā, ja piegādātāju apvienībai tiks piešķirtas līguma slēgšanas tiesības, tai būs pienākums pirms iepirkuma līguma noslēgšanas nodibināt personālsabiedrību vai noslēgt sabiedrības līgumu, vienojoties par apvienības dalībnieku atbildības sadalījumu.

|  |  |
| --- | --- |
| 1. **PRETENDENTA KVALIFIKĀCIJAS PRASĪBAS** | 1. **PRETENDENTAM JĀIESNIEDZ ŠĀDI PRETENDENTA KVALIFIKĀCIJU APLIECINOŠI DOKUMENTI** |
| 2.1. Pretendents var būt jebkura persona, kas piedāvā veikt konkrētā līguma izpildi, atbilstoši iepirkuma priekšmetam, ir reģistrēta atbilstoši reģistrācijas vai pastāvīgās dzīvesvietas valsts normatīvo aktu prasībām, un ir iesniegusi piedāvājumu atbilstoši šī Nolikuma prasībām.  Pretendents var balstīties uz citu personu spējām, lai apliecinātu, ka tā kvalifikācija atbilst Nolikumā noteiktajām prasībām, kā arī piesaistīt apakšuzņēmējus, uzdodot tiem veikt noteiktas līguma daļas.  Pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, nav nodokļu parādi, tai skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro.*  Minētā prasība attiecas uz katru no personālsabiedrības biedriem, ja Pretendents ir personālsabiedrība, uz apakšuzņēmēju, kuram nododamās līguma daļas vērtība ir vismaz 10% (desmit procenti) no kopējās līguma vērtības un uz Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām atlases prasībām. | 3.1. Lai apliecinātu Nolikuma 2.1.punkta izpildi, Pretendentam jāiesniedz:  3.1.1. Pretendenta pieteikums dalībai atklātā konkursā *(Nolikuma 2.pielikums).*  3.1.2.Dokuments, kas apliecina pieteikumā par piedalīšanos iepirkumā parakstījušās personas/personu paraksta tiesības.  3.1.3 Ja piedāvājumu iesniedz piegādātāju apvienība vai personālsabiedrība, piedāvājumā papildus norāda personu, kas Iepirkumā pārstāv attiecīgo piegādātāju apvienību vai personālsabiedrību, kā arī katras personas atbildības sadalījumu.  3.1.4. Informāciju par Latvijā reģistrēta vai pastāvīgi dzīvojoša pretendenta reģistrācijas faktu, Pasūtītājs iegūs publiskās datu bāzēs. Pasūtītājs ņem vērā informāciju, kas ievietota Latvijas Republikas Valsts ieņēmumu dienesta publiskās nodokļu parādnieku datubāzes pēdējās datu aktualizācijas datumā.  3.1.5. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka Pretendents ir reģistrēts atbilstoši tās valsts normatīvo aktu prasībām un pierādījumus, kas apliecina pretendenta likumiskā pārstāvja (vadītāja, direktora) paraksta tiesības. Ārvalsts pretendenta reģistrāciju apliecinošs kompetentas attiecīgās valsts institūcijas izsniegts dokuments ir jāiesniedz tad,ja šāds dokuments attiecīgajā valstī tiek izsniegts. Ja pieteikumu paraksta pilnvarotā persona – papildus jāpievieno dokumentus, kas apliecina paraksta tiesības.  Ārvalstu Pretendentam, personālsabiedrības biedram, ja Pretendents ir personālsabiedrība, apakšuzņēmējam, kuram nododamās līguma daļas vērtība ir vismaz 10% (desmit procenti) no kopējās līguma vērtības vai Pretendenta norādītajai personai, uz kuras iespējām Pretendents balstās, lai apliecinātu, ka tā kvalifikācija atbilst piegādātāju atlases procedūras dokumentos noteiktajām prasībām – izziņa no kompetentas attiecīgās valsts nodokļu administrēšanas iestādes, kas apliecina, ka personai pēdējā datu aktualizācijas datumā nav nodokļu parādi, kas kopsummā pārsniedz 150 *euro.* Ārvalstīs izsniegta izziņa ir derīga, ja tā izdota ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tās derīguma termiņu. |
| 2.2. Pretendentam ir spēkā esošs Latvijas Zvērinātu revidentu asociācijas izsniegts Zvērināta revidenta sertifikāts un Pretendents ir ierakstīts Zvērinātu revidentu reģistrā vai Pretendentam ir spēkā esoša Latvijas Zvērinātu revidentu asociācijas izsniegta licence un Pretendents ir ierakstīts Zvērinātu revidentu komercsabiedrību reģistrā vai līdzvērtīgā reģistrā ārvalstīs, un tā profesionālā darbība nav apturēta. | 3.2. Pretendentam jāiesniedz Zvērināta revidenta sertifikāta, licences vai cita dokumenta kopija, kas apliecina Nolikuma 2.2. punkta izpildi. |
| 2.3. Pretendentam iepriekšējo 3 (trīs) gadu laikā ir pieredze vismaz 2 (divu) finanšu revīziju veikšanā vismaz 2 (divās) pašvaldībās vai valsts vai pašvaldību kapitālsabiedrībās, kurās pašvaldībai ir līdzdalība, un vismaz viena projekta summa ir līdzvērtīga paredzamajai pakalpojuma līgumcenai. | 3.3. Lai apliecinātu Nolikuma 2.3.punkta izpildi, Pretendentam jāiesniedz:  3.3.1. Pretendenta sagatavots pretendenta pieredzes saraksts saskaņā ar *Nolikuma 3.pielikumu;*  3.3.2. Izpildīto darbu pieņemšanas – nodošanas akti vai citi alternatīvi dokumenti, kas apliecina un skaidri un nepārprotami pierāda atbilstību Nolikuma 2.3.punktā prasītai pieredzei. |
| 2.4. Pretendentam jānodrošina pietiekams skaits kvalificēta personāla (ne mazāk kā 4 (četrus) ekspertus), lai sasniegtu pakalpojuma mērķi un rezultātu. Pretendentam izpildē jāpiesaista šādi eksperti:  2.4.1. **revīzijas vadītājs** ar vismaz šādu izglītību un profesionālo pieredzi:  - augstākā izglītība ekonomikas, vadības vai finanšu jomā;  - iepriekšējo 3 (trīs) gadu laikā vadījis vismaz 2 (divas) finanšu un likumības revīzijas pašvaldībā vai valsts vai pašvaldības kapitālsabiedrībā;  - Zvērināta revidenta sertifikāts.  2.4.2. **2 (divi)** **auditori** ar vismaz šādu izglītību un profesionālo pieredzi:  - augstākā izglītība ekonomikas, vadības vai finanšu jomā;  - iepriekšējo 3 (trīs) gadu laikā veicis finanšu un likumības revīziju pašvaldībā vai valsts vai pašvaldības kapitālsabiedrībā.  2.4.3. **jurists** ar vismaz šādu izglītību un profesionālo pieredzi:  - maģistra grāds tiesību zinātnē un jurista kvalifikāciju;  - pieredze iepriekšējo 3 (trīs) gadu laikā pašvaldību vai valsts vai pašvaldību kapitālsabiedrību reglamentējošo normatīvo aktu un to piemērošanas jomā.  2.4.4. Pretendentam ir jābūt kvalificētam veikt grāmatvedības dokumentu obligātās revīzijas saskaņā ar Eiropas Parlamenta un Padomes Direktīvu 2006/43/EK (2006. gada 17. maijs), kas paredz gada pārskatu un konsolidēto pārskatu obligātās revīzijas, groza Padomes Direktīvu 78/660/EEK un Padomes Direktīvu 83/349/EEK un atceļ Padomes Direktīvu 84/253/EEK, vai līdzīgiem valsts tiesību aktiem. | 3.4. Lai apliecinātu 2.4. punkta izpildi, Pretendentam jāiesniedz:  3.4.1. piesaistīto ekspertu CV un pieejamības apliecinājuma forma atbilstoši *Nolikuma 4. pielikumam*, kas apliecina šī Nolikuma 2.4.1. - 2.4.3. apakšpunktos norādīto prasību izpildi;  3.4.2. jāpievieno piesaistīto ekspertu izglītību apliecinošo dokumentu kopijas. |
| 2.5. Pretendents var balstīties uz trešo personu iespējām, lai izpildītu prasības attiecībā uz pretendenta profesionālajām spējām (pretendents, lai apliecinātu profesionālo pieredzi vai pasūtītāja prasībām atbilstoša personāla pieejamību, var balstīties uz citu personu iespējām tikai tad, ja šīs personas sniegs pakalpojumus, kuru izpildei attiecīgās spējas ir nepieciešamas). | 3.5. Pretendents pierāda Pasūtītājam, ka tā rīcībā būs atbilstošs personāls, iesniedzot personu, uz kuru iespējām pretendents balstās, apliecinājumu vai vienošanos par sadarbību līguma izpildē. |
| 2.6. Pretendentam piedāvājumā jānorāda visus tos apakšuzņēmējus, kuru sniedzamo pakalpojumu vērtība ir 10 (desmit) procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo darbu aprakstu. | 3.6. Lai apliecinātu Nolikuma 2.6.punkta izpildi, Pretendentam jāiesniedz:  3.6.1. Pretendenta piesaistīto apakšuzņēmēju saraksts (*Nolikuma 5. pielikums),* norādot katram apakšuzņēmējam izpildei nododamos darbus;  3.6.2. Piesaistītā apakšuzņēmēja apliecinājums *(Nolikuma 6. pielikums)* par tā gatavību veikt tam izpildei nododamos darbus. |
| 2.7. Pretendentam ir izstrādāta un ieviesta kvalitātes vadības sistēma, kas atbilst noteiktiem starptautiskiem, Eiropas vai nacionālajiem standartiem (ISO 9001 vai ekvivalents). | 3.7. Lai apliecinātu Nolikuma 2.7. punkta izpildi, Pretendents iesniedz ieviestās kvalitātes vadības sistēmas aprakstu, kas atbilst noteiktiem starptautiskiem, Eiropas vai nacionālajiem standartiem (ISO 9001 vai ekvivalents). |
| 2.8. Pretendentam ir civiltiesiskās atbildības apdrošināšanas polise, kur civiltiesiskās atbildības apdrošināšanas atbildības limits atbilst vismaz Revīzijas pakalpojumu likuma 42. panta un Latvijas Republikas Ministru kabineta 27.12.2001. noteikumu Nr. 547 „Noteikumi par zvērināta revidenta – pašnodarbinātas personas vai individuāla komersanta – un zvērinātu revidentu komercsabiedrības civiltiesiskās atbildības apdrošināšanas minimālo atbildības limitu” prasībām. | 3.8. Pretendentam jāiesniedz spēkā esoša Pretendenta civiltiesiskās atbildības apdrošināšanas polises apliecināta kopija vai Pretendenta parakstīts apliecinājums, ka gadījumā, ja Pretendents tiks atzīts par uzvarētāju Iepirkumā, Pretendents ne vēlāk kā 5 (piecu) darba dienu laikā pēc iepirkuma līguma noslēgšanas dienas iesniegs attiecīgu apdrošināšanas polisi. |

1. **EIROPAS VIENOTAIS IEPIRKUMA PROCEDŪRAS DOKUMENTS**
   1. Pretendents var iesniegt Eiropas vienoto iepirkuma procedūras dokumentu (turpmāk – EVIPD) kā sākotnējo pierādījumu atbilstībai paziņojumā par līgumu vai iepirkuma procedūras dokumentos noteiktajām pretendentu atlases prasībām.
   2. Pretendents var Pasūtītājam iesniegt EVIPD, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.
   3. Ja Pretendents ir piegādātāju apvienība, tad jāiesniedz atsevišķu EVIPD par katru tās dalībnieku.
2. **TEHNISKAIS PIEDĀVĀJUMS**
   1. Pretendents iesniedz Tehnisko piedāvājumu atbilstoši *Nolikuma 7. pielikuma formai.*
   2. Tehniskajā piedāvājumā Pretendents apraksta kādā veidā tiks veikta Tehniskās specifikācijas prasību izpilde.
   3. Tehniskajam piedāvājumam jābūt sagatavotam tādā apjomā, lai Pasūtītājs varētu izvērtēt piedāvājuma atbilstību Tehniskās specifikācijas prasībām. Sagatavojot Tehnisko piedāvājumu, Pretendentam jāievēro, ka Tehniskajam piedāvājumam ir pilnībā jādemonstrē Pretendenta izpratne par pakalpojuma apjomu, specifiku un nepieciešamajiem resursiem.
   4. Tehnisko piedāvājumu iesniedz parakstītu atbilstoši Nolikuma prasībām.

## FINANŠU PIEDĀVĀJUMS

* 1. Pretendents iesniedz Finanšu piedāvājumu atbilstoši *Nolikuma 8. pielikuma formai.*
  2. Pretendenta piedāvātajā cenā ir jāiekļauj visas izmaksas, kas saistītas ar pakalpojuma izpildi atbilstoši Tehniskās specifikācijas prasībām.
  3. Piedāvājuma cena ir jānorāda ar precizitāti 2 (divas) zīmes aiz komata.
  4. Ja Iepirkumu komisija konstatē, ka Pretendents ir iesniedzis nepamatoti lētu piedāvājumu, Iepirkumu komisija rīkojas Latvijas Republikas normatīvajos aktos noteiktajā kārtībā.

**7.PIEDĀVĀJUMU VĒRTĒŠANA UN PIEDĀVĀJUMA IZVĒLES KRITĒRIJI**

7.1. Piedāvājumu noformējuma un iesniedzamo pretendentu atlases dokumentu atbilstības pārbaudi, Tehniskā piedāvājuma un saimnieciski visizdevīgākā piedāvājuma vērtēšanu Iepirkuma komisija veic slēgtā sēdē.

7.2. Iepirkuma komisija līguma slēgšanas tiesības piešķir saimnieciski visizdevīgākajam piedāvājumam, kas atbilst visām nolikuma prasībām.

7.3. Piedāvājumu izvērtēšanu Komisija veic 4 (četros) posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā.

7.4. ***1. posms*** **– Dokumentu atbilstības un noformējuma pārbaude**

* + - 1. Iepirkuma komisija izvērtē, vai pretendents ir iesniedzis visus Nolikumā paredzētos dokumentus un vai dokumenti ir noformēti atbilstoši Nolikumā noteiktajām piedāvājuma noformēšanas prasībām;
      2. Ja Pretendents nav iesniedzis visus Nolikumā paredzētos dokumentus, Komisija lemj par Pretendenta turpmāko dalību iepirkumā;
      3. Ja Pretendenta iesniegtie dokumenti būtiski neatbilst Nolikumā noteiktajām noformēšanas prasībām vai Pretendents nav iesniedzis dokumentus, kas ir iegūstami no citām iestādēm, komisija lemj par piedāvājuma tālāku izskatīšanu.

7.5. ***2. posms*** - **Pretendentu atlase**

* + - 1. Iepirkuma komisija izvērtē, vai Pretendents un tā piedāvātie eksperti atbilst Nolikuma 2.4.1 – 2.4.3. apakšpunktos noteiktajām prasībām;
      2. Ja Pretendents vai tā piedāvātie eksperti neatbilst nolikuma 2.4.1. – 2.4.3. apakšpunktos noteiktajām prasībām, Komisija lemj par Pretendenta turpmāko dalību iepirkumā.

7.6. ***3.posms* – Piedāvājumu atbilstības pārbaude**

* + - 1. Komisija pārbauda Pretendenta Tehnisko piedāvājumu atbilstoši Nolikuma Tehniskajā specifikācijā un *Nolikuma 7. pielikumā* esošajā veidnē noteiktajām prasībām;
      2. Ja piedāvājumā nav ietvertas visas noteiktās prasības, Komisija lemj par Pretendenta turpmāko dalību iepirkumā;
      3. Komisija pārbauda, vai Finanšu piedāvājumā nav aritmētisku kļūdu. Ja tiek konstatētas šādas kļūdas, Iepirkuma komisija tās izlabo. Par kļūdu labojumu un laboto piedāvājuma summu iepirkuma Komisija paziņo attiecīgajam pretendentam. Vērtējot Finanšu piedāvājumu, Iepirkuma komisija ņem vērā veiktos labojumus.

7.7. ***4. posms* – Piedāvājumu vērtēšana**

1. Pēc tam, kad Komisija ir pārbaudījusi pretendenta dokumentu un pretendenta atbilstību Nolikumā noteiktajām prasībām, kā arī pārbaudījusi, vai piedāvājumā nav aritmētiskās kļūdas, Komisija veic piedāvājumu vērtēšanuatbilstoši Nolikumā noteiktajiem vērtēšanas kritērijiem;
2. Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā summu no iegūtā punktu skaita par pakalpojuma līgumcenu un pakalpojuma kvalitāti saskaņā ar šādiem kritērijiem:

|  |  |  |  |
| --- | --- | --- | --- |
|  | **Kritērijs** | **Vērtējums**  **(*max* punktu skaits)** | **Kritērija apraksts** |
| **1.** | **Pakalpojuma līgumcena (C)** | **80** | Zemākā līgumcena *(atbilstoši Finanšu piedāvājumam)* |
| **2.** | **Papildus piesaistītais personāls (P)** | **20** | Tiks piešķirti punkti par papildus piesaistītiem ekspertiem. |

c. Punktus par piedāvāto līgumcenu (C) komisija aprēķinās, izmantojot šādu formulu:

**C=** Cmin/ CP x 80

kur:

Cmin = Zemākā piedāvātā līgumcena no visiem piedāvājumiem

CP = Pretendenta piedāvātā līgumcena.

d. Piedāvājuma kvalitāte tiks vērtēta, ņemot vērā šādus kritērijus:

|  |  |  |
| --- | --- | --- |
| **Vērtēšanas kritērijs** | **Punktu piešķiršanas kritēriji** | **Punktu skaits** |
| **(P)**Papildus piesaistītais personāls (**maksimālais punktu skaits 20**) | Līguma izpildei, bez revīzijas vadītāja, kas atbilst šī nolikuma 2.4.1. apakšpunktā noteiktajām atlases prasībām, 2 (diviem) auditoriem, kas atbilst šī nolikuma 2.4.2. apakšpunktā noteiktajām atlases prasībām un vienam juristam, kas atbilst šī nolikuma 2.4.3. apakšpunktā noteiktajām atlases prasībām, piesaistīti vismaz vēl **2 (divi) papildus eksperti**, kas atbilst šī nolikuma 2.4.2. apakšpunktā noteiktajām atlases prasībām. | 20 |
| Līguma izpildei, bez revīzijas vadītāja, kas atbilst šī nolikuma 2.4.1. apakšpunktā noteiktajām atlases prasībām, 2 (diviem) auditoriem, kas atbilst šī nolikuma 2.4.2. apakšpunktā noteiktajām atlases prasībām un vienam juristam, kas atbilst šī nolikuma 2.4.3. apakšpunktā noteiktajām atlases prasībām, piesaistīts vēl **1 (viens) papildus eksperts**, kas atbilst šī nolikuma 2.4.2. apakšpunktā noteiktajām atlases prasībām. | 10 |
| Līguma izpildei piesaistīts revīzijas vadītājs, kas atbilst šī nolikuma 2.4.1. apakšpunktā noteiktajām atlases prasībām, 2 (divi) auditori, kas atbilst šī nolikuma 2.4.2. apakšpunktā noteiktajām atlases prasībām un viens jurists, kas atbilst šī nolikuma 2.4.3. apakšpunktā noteiktajām atlases prasībām. | 0 |

e. Pasūtītājs piedāvājumu novērtēšanu veic atbilstoši nolikumā noteiktajiem kritērijiem. Vērtēšanā tiks izmantota Pretendenta piedāvājumā ietvertā informācija. Iepirkuma komisijas locekļi, individuāli vērtējot piedāvājumus, pamato punktu samazinājumu.

f. Par saimnieciski visizdevīgāko piedāvājumu atzīst to piedāvājumu, kurš ieguvis vislielāko punktu skaitu, rēķinot to kā summu no iegūtā punktu skaita par pakalpojuma līgumcenu un pakalpojuma kvalitāti.

g. Gadījumā, ja vairāki piedāvājumi saņems vienādu punktu skaitu, tiesības slēgt iepirkuma līgumu tiks piešķirtas piedāvājumam, kura novērtējums kritērijā “Piedāvājuma cena” būs visaugstākais.

1. **PRETENDENTU INFORMĒŠANA PAR PIEŅEMTO LĒMUMU, LĒMUMA PUBLICĒŠANA UN PAKALPOJUMA LĪGUMA SLĒGŠANA**

8.1. Iepirkumu komisija 3 (trīs) darbdienu laikā pēc lēmuma pieņemšanas vienlaikus informē visus pretendentus, kas iesnieguši piedāvājumus, par pieņemto lēmumu attiecībā uz pakalpojuma līguma slēgšanu.

8.2. Pasūtītājs, pēc nogaidīšanas termiņa beigām (ja tas ir attiecināms), slēgs pakalpojuma līgumu ar izraudzīto Pretendentu, pamatojoties uz pretendenta piedāvājumu un saskaņā ar Iepirkuma nolikuma noteikumiem un pakalpojuma līguma projektu *(pielikums Nr.9).*

8.4. Pretendenta iebildumi par Nolikumam pievienotā pakalpojuma līguma projekta nosacījumiem jāizsaka piedāvājumu sagatavošanas laikā, līdz piedāvājumu iesniegšanas termiņa beigām.

8.5. Ja izraudzītais Pretendents atsakās slēgt pakalpojuma līgumu ar Pasūtītāju, Iepirkuma komisija ir tiesīga pieņemt lēmumu līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, vai pārtraukt Iepirkumu, neizvēloties nevienu piedāvājumu. Ja pieņemts lēmums līguma slēgšanas tiesības piešķirt nākamajam pretendentam, kurš piedāvājis saimnieciski visizdevīgāko piedāvājumu, bet tas atsakās slēgt pakalpojuma līgumu, Iepirkuma komisija pieņem lēmumu pārtraukt iepirkumu, neizvēloties nevienu piedāvājumu.

8.6. Pasūtītājs ir tiesīgs veikt pakalpojuma līguma grozījumus.

## IEPIRKUMA KOMISIJAS TIESĪBAS UN PIENĀKUMI

* 1. **Iepirkuma komisijas tiesības**
     1. Pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos, ja tas nepieciešams pretendentu atlasei, piedāvājumu atbilstības pārbaudei, piedāvājumu vērtēšanai un salīdzināšanai.
     2. Jebkurā brīdī pārtraukt iepirkumu un apturēt iepirkuma līguma slēgšanu, ja tam ir objektīvs pamatojums – nav iesniegti piedāvājumi vai iesniegtie piedāvājumi neatbilst Iepirkuma nolikuma vai tā pielikumos noteiktajām prasībām, kā arī citos gadījumos saskaņā ar spēkā esošajiem normatīvajiem aktiem.
     3. Citas Iepirkuma komisijas tiesības saskaņā ar Nolikumu, iepirkumu regulējošiem Ministru kabineta noteikumiem un citiem normatīviem aktiem.
  2. **Iepirkuma komisijas pienākumi**
     1. Nodrošināt Iepirkuma norisi un dokumentēšanu.
     2. Nodrošināt pretendentu brīvu konkurenci, kā arī vienlīdzīgu un taisnīgu attieksmi pret tiem.
     3. Citi Iepirkuma komisijas pienākumi saskaņā ar Nolikumu, iepirkumu regulējošiem Ministru kabineta noteikumiem un citiem normatīviem aktiem.

1. **PRETENDENTA TIESĪBAS UN PIENĀKUMI**
   1. **Pretendenta tiesības**
      1. Pirms piedāvājumu iesniegšanas termiņa beigām grozīt vai atsaukt iesniegto piedāvājumu.
      2. Citas Pretendenta tiesības saskaņā ar Nolikumu, iepirkumu regulējošiem Ministru kabineta noteikumiem un citiem normatīviem aktiem.
   2. **Pretendenta pienākumi**
      1. Lejupielādējot vai saņemot Iepirkuma nolikumu ieinteresētais piegādātājs apņemas sekot līdzi turpmākajām izmaiņām Iepirkuma nolikumā, kā arī Iepirkuma komisijas sniegtajām atbildēm uz ieinteresēto piegādātāju jautājumiem.
      2. Sniegt patiesu informāciju.
      3. Sniegt atbildes un paskaidrojumus uz iepirkuma komisijas uzdotajiem jautājumiem par piedāvājumu.
      4. Noteiktā termiņā sniegt atbildes uz Iepirkuma komisijas pieprasījumiem par papildus informāciju, kas nepieciešama pretendentu atlasei, piedāvājumu atbilstības pārbaudei un izvēlei.
      5. Citi Pretendenta pienākumi saskaņā ar Nolikumu, iepirkumu regulējošiem Ministru kabineta noteikumiem un citiem normatīviem aktiem.

# NOLIKUMA PIELIKUMI

1. 1.pielikums – Tehniskā specifikācija;
2. 2.pielikums – Pieteikums dalībai iepirkumā;
3. 3.pielikums – Pretendenta pieredzes apraksta forma;
4. 4.pielikums – Ekspertu CV un pieejamības apliecinājuma forma;
5. 5.pielikums – Apakšuzņēmēju saraksta forma;
6. 6.pielikums – Apakšuzņēmēja apliecinājuma forma;
7. 7.pielikums – Tehniskā piedāvājuma forma;
8. 8.pielikums - Finanšu piedāvājuma forma;
9. 9.pielikums – Līguma projekts.